《奉和九月九日应制》
唐代·贺敱

商飙凝素籥，玄览贲黄图。晓霜惊断雁，晨吹结栖乌。

寒花低岸菊，凉叶下庭梧。泽宫申旧典，相圃叶前模。

玉砌分雕戟，金沟转镂衢。带星飞夏箭，映月上轩弧。

庆展簪裾洽，恩融雨露濡。天文发丹篆，宝思掩玄珠。

承欢徒抃舞，负弛窃忘躯。

作者简介：贺敱，唐朝人，历官率更令，崇文馆学士。留有《奉和九月九日应制》诗一首。